b'\n_START_ARTICLE_\nPaul Iliescu\n_START_PARAGRAPH_\nPaul Iliescu (n. 7 august 1934) a fost un opozant al regimului comunist.\n_START_SECTION_\nBiografie\n_START_PARAGRAPH_\nPaul Iliescu s-a n\xc4\x83scut la 7 august 1934 \xc3\xaen Bucure\xc8\x99ti. Dup\xc4\x83 absolvirea liceului s-a \xc3\xaenscris la Facultatea de Medicin\xc4\x83 General\xc4\x83 a Institutului Medico-Farmaceutic din Bucure\xc8\x99ti. \xc3\x8en perioada c\xc3\xa2nd era student \xc3\xaen anul IV a participat la mi\xc8\x99c\xc4\x83rile revendicative ale studen\xc8\x9bilor din Bucure\xc8\x99ti \xc3\xaen 1956 (vezi Mi\xc8\x99c\xc4\x83rile studen\xc8\x9be\xc8\x99ti din Bucure\xc8\x99ti din 1956). A fost printre organizatorii unui miting de solidaritate \xc3\xaen Pia\xc8\x9ba Universit\xc4\x83\xc8\x9bii, programat pentru ziua de 15 noiembrie 1956. Studen\xc8\x9bii urmau s\xc4\x83 cear\xc4\x83 satisfacerea unor revendic\xc4\x83ri cu caracter politic \xc8\x99i social; era \xc3\xaens\xc4\x83 prev\xc4\x83zut\xc4\x83 \xc8\x99i posibilitatea de transformare a mitingului \xc3\xaentr-o mi\xc8\x99care de r\xc4\x83sturnare a regimului comunist, \xc3\xaen cazul \xc3\xaen care num\xc4\x83rul participan\xc8\x9bilor era mare. A fost arestat la 12 decembrie 1956, fiind judecat \xc3\xaen lotul "Ivasiuc". Prin sentin\xc8\x9ba Nr. 481 din 1 aprilie 1957 a Tribunalului Militar Bucure\xc8\x99ti a fost condamnat la un an \xc3\xaenchisoare corec\xc8\x9bional\xc4\x83. A fost eliberat, dup\xc4\x83 executarea sentin\xc8\x9bei, la 11 decembrie 1957._NEWLINE_Dup\xc4\x83 eliberare s-a \xc3\xaenscris la Facultatea de Electronic\xc4\x83 din cadrul Institutului Politehnic Bucure\xc8\x99ti. Dup\xc4\x83 ob\xc8\x9binerea diplomei de inginer, s-a angajat ca cercet\xc4\x83tor la Institutul de Cercet\xc4\x83ri pentru Industria Electrotehnic\xc4\x83.'